**** **ΠΡΟΣΚΛΗΣΗ- ΠΡΟΓΡΑΜΜΑ**

Στο πλαίσιο του ανοίγματος του Σχολείου στην κοινωνία και με απόφαση του ΕΠΕΣ, Πραξ. 7/7-12-2018, το 2ο Πειραματικό Γυμνάσιο Θεσσαλονίκης και η Πανελλήνια Ένωση Ειδικών Παιδαγωγών συνδιοργανώνουν Ημερίδα με θέμα:

**«Ειδικές Μαθησιακές Δυσκολίες» .**

Η ημερίδα θα πραγματοποιηθεί την **Τετάρτη 15 Μαΐου 2019** και **ώρα 18:00** στον χώρο του 2ου Πειραματικού Γυμνασίου, στην αίθουσα πολλαπλών χρήσεων (**Κλεάνθους 30**, Κ. Τούμπα) και απευθύνεται σε εκπαιδευτικούς Πρωτοβάθμιας και Δευτεροβάθμιας εκπαίδευσης, σε Γονείς και Κηδεμόνες καθώς και σε Φοιτητές Παιδαγωγικών Σχολών.

Μετά τις εισηγήσεις των ειδικών επιστημόνων, θα ακολουθήσει ελεύθερη ανοικτή συζήτηση, όπου θα δοθεί η ευκαιρία σε εκπαιδευτικούς και γονείς να θέσουν ερωτήματα και να λάβουν έγκυρες απαντήσεις από τους ειδικούς επιστήμονες, τόσο σε θέματα παιδαγωγικής και ψυχολογίας , όσο και ειδικής νομοθεσίας.

**ΠΡΟΓΡΑΜΜΑ**

**18:00-18:30** : Εισαγωγική ενημέρωση – Χαιρετισμοί από τον Διευθυντή του Σχολείου κ. Γρηγόριο Μισαηλίδη, από τον Πρόεδρο Γονέων και Κηδεμόνων του Σχολείου μας κ. Κωνσταντίνο Πολίτη, από την Συντονίστρια Εκπαιδευτικού έργου του 1ου ΠΕΚΕΣ και Σύμβουλο Παιδαγωγικής Ευθύνης του Σχολείου μας κα Σουλτάνα Λευκοπούλου και από τον Συντονιστή ΕΕ Ειδικής Αγωγής και Ενταξιακής Εκπαίδευσης του 1ου ΠΕΚΕΣ Κεντρικής Μακεδονίας Δρ. Πολυχρόνη Ευκαρπίδη.

**18:30 – 18:50** : Εισήγηση της **κας Παναγιώτας Τζαφέρη**, Ειδικής Παιδαγωγού, Med M.A. με θέμα: « Διάσπαση Προσοχής και επιπτώσεις της στη μαθησιακή διαδικασία»*.*

**18:50 – 19:10** : Συζήτηση

**19:10 – 19:30** : Διάλειμμα

**19:30 – 19:50** : Εισήγηση του **κ. Κωνσταντίνου Μπακιρτζή**, Ειδικού Παιδαγωγού, Med, με θέμα: «Μαθητές με μαθησιακές δυσκολίες και μαθητές με δυσλεξία» *.*

**19:50 – 20: 10** : Συζήτηση.

**20:10 – 20:30 :** Εισήγηση της **κας Ευρυδίκης Καββαδά**, Εκπαιδευτικού Ειδικής Αγωγής Α1 ΚΕΣΥ Ανατ. Θεσ/νίκης, με θέμα: «Μαθητές με μαθησιακές δυσκολίες. Ορισμοί και αρχές αντιμετώπισης των μαθησιακών δυσκολιών στο σχολείο και στο σπίτι»

**20:30 – 20:50**: Συζήτηση.

Θα δοθούν βεβαιώσεις συμμετοχής

Κατά τη διάρκεια της συζήτησης μπορούν να τεθούν ερωτήματα προς τους Ειδικούς Επιστήμονες επί Νομικών – Παιδαγωγικών και Ψυχολογικών Ζητημάτων σχετικά με τις Ειδικές Μαθησιακές Δυσκολίες.

(Το πέρας της Ημερίδας εξαρτάται από τη διάρκεια των συζητήσεων.

Σε κάθε περίπτωση **δεν θα ξεπεράσει τις 21:00**.)